Diari Oficial de la Generalitat Valenciana


Sumari del DOGV 6432, del 05-01-2011 (2010/14782)

ACORD de 16 de juliol de 2010, del Consell, pel qual s'autoritzen modificacions en el pressupost de la Conselleria d'Agricultura, Pesca i Alimentació que inclouen una generació de crèdits per ingressos finalistes no previstos per un import de 397.000 euros així com transferències de crèdits per a despeses de funcionament entre programes i del capítol 7 al capítol 4 en el programa 542.20, Investigació i Tecnologia Agrària, que implica la supressió i inclusió de dues línies, una d'elles nominativa. Expedient número 12.005/10-041.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6432

Data del DOGV
:   05-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14030


Data del document
:   16-07-2010

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 16 de juliol de 2010, del Consell, pel qual s'autoritzen modificacions en el pressupost de la Conselleria d'Agricultura, Pesca i Alimentació que inclouen una generació de crèdits per ingressos finalistes no previstos per un import de 397.000 euros així com transferències de crèdits per a despeses de funcionament entre programes i del capítol 7 al capítol 4 en el programa 542.20, Investigació i Tecnologia Agrària, que implica la supressió i inclusió de dues línies, una d'elles nominativa. Expedient número 12.005/10-041. [2010/14105]  
El Consell, en la reunió del dia 16 de juliol de 2010, va adoptar l'acord següent:  
La Conselleria d'Agricultura, Pesca i Alimentació ha proposat generar crèdits en el capítol 2 de programa 714.80, Desenvolupament i Millora de la Ramaderia, per transferències finalistes del Ministeri de Medi Ambient, Medi Rural i Marí que corresponen a assignacions d'exercicis anteriors que no s'han aplicat al pressupost i estan pendents d'executar per a actuacions de sanejament ramader, per un import de 397.000 euros. Atés que part d'estes actuacions exigixen un cofinançament per part de la Generalitat es requerix, al mateix temps, modificar la qualificació dels fons propis com propis condicionats en el capítol 2 del programa per un import de 82.000 euros.  
D'altra banda ha proposat les transferències de crèdit següents:  
1) Del capítol 2 del programa 714.10, Ordenació i Millora de la Producció Pesquera, al mateix capítol del programa 714.70, Desenvolupament del Medi Rural, per haver de fer front, en este últim, a despeses no previstes derivades del compliment de sentències.  
2) Del capítol 7 al capítol 4, en el programa 542.20, Investigació i Tecnologia Agrària, en l'annex de transferències de capital del qual s'inclouen dues línies de subvenció per a millorar les pràctiques de cultiu, la línia T1704, genèrica i finançada pel Ministeri de MARM, amb la finalitat de fomentar l'activitat de les ATRIA per a millorar la sanitat vegetal dels cultius, i la T2122, nominativa l'objecte de la qual és fomentar l'activitat de la Federació de Cooperatives Agràries Valencianes FECOAV. Ambdues s'han pressupostat com a transferències de capital, no obstant això, les activitats que la Conselleria d'Agricultura, Pesca i Alimentació planteja subvencionar tenen naturalesa de despesa corrent per això cal procedir a la seua supressió en l'annex de transferències de capital per a la seua inclusió en el de transferències corrents.  
A este efecte, i en virtut del que disposen els articles 17 i 18 Llei 13/2009, de Pressupostos de la Generalitat per a l'exercici 2010, el Consell   
ACORDA  
Primer  
S'autoritza un augment en el pressupost d'ingressos en l'aplicació 701.03 Transferències de capital finalistes de l'administració de l'Estat. Àrea d'Agricultura, Ramaderia Pesca i Alimentació per un import de 397.000 euros.   
Segon  
S'autoritza generar crèdit en el pressupost de despeses, aplicació 51.33.82.673.21.6 per un import de 397.000 euros.  
Tercer  
S'autoritza la modificació de la naturalesa de fons propis consignats en el capítol 2 del programa 714.80 per un import de 82.000 euros, que passen a ser fons propis condicionats  
Quart  
S'autoritza la minoració de crèdit en les aplicacions i pels imports que es detallen a continuació:  
Aplicació Import (?)  
01.47.47.317.33.5 42.742,20  
84.21.54.972.11.9 430.000,00  
Total minoracions. 472.742,20  
Cinqué  
S'autoritza un augment de crèdit en les aplicacions i pels imports que es detallen a continuació:  
Aplicació Import (?)  
80.75.43.675.58.7 42.742,20  
49.92.19.016.79.4 430.000,00  
Total. Augments. 472.742,20  
Sisé  
S'autoritza la supressió, en l'annex de transferències de capital del programa 542.20 per a la seua inclusió, amb els mateixos codis, imports i dades descriptives, en el de transferències corrents, de les línies que es detallen a continuació:  
Codi Denominació  
T1704 Millorar les pràctiques de cultius  
T2122 Millorar les pràctiques de cultius  
València, 16 de juliol de 2010  
La consellera secretària del Consell, per substitució,  
PAULA SÁNCHEZ DE LEÓN GUARDIOLA